Kajka pirilio

La Kajka pirilio (Pyrilia caica), konata ankaŭ kiel Kajka papago, estas specio de papago de la genro Pyrilia en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en Brazilo, Franca Gujano, Gujano, Surinamo, kaj Venezuelo.

Taksonomio kaj sistematiko
La Kajka pirilio kaj la aliaj ses membroj de la genro Pyrilia estis ĝis la komenco de la 21-a jarcento inkluditaj en la genro Pionopsitta kun la Kronpapago (P. pileata).Ribas, C., R. Gaban-Lima, C. Miyaki, kaj J. Cracraft (2005). "Historical biogeography and diversification within the Neotropical parrot genus Pionopsitta (Aves: Psittacidae)." Journal Biogeography, 32:1409-1427Tavares, E.S., Baker, A.J., Pereira, S.L. and Miyaki, C.Y. (2006). Phylogenetic relationships and historical biogeography of Neotropical parrots (Psittaciformes: Psittacidae: Arini) inferred from mitochondrial and nuclear DNA sequences. Syst. Biol. 55(3): 454–470Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. "A classification of the bird species of South America". American Ornithological Society.  Alirita la 30an de Januaro, 2023 

La Kajka pirilio estas monotipa.

Aspekto
La Kajka pirilio estas 23 ĝis 25 cm longa kaj pezas 121 ĝis 143 g. Plenkreskuloj havas brunnigran kapon kun nuda griza haŭto ĉirkaŭ la okulo. Ili havas flavecbrunan aŭ oran kolumon sur sia malantaŭa kolo; malhelaj plumrandoj donas al ĝi skvamecan aspekton. Ilia gorĝo kaj supra brusto estas olivecbrunaj kaj la cetero de ilia korpo estas verda. Iliaj primaraj kovriloj estas obtuze bluaj, iliaj unuarangaj flugilplumoj estas nigrecaj, kaj iliaj vostoplumoj havas obtuze bluajn pintojn. Nematuraj birdoj havas plejparte verdajn kapojn kun pli obtuza kolumo.Collar, N., P. F. D. Boesman, kaj C. J. Sharpe (2020). Caica Parrot (Pyrilia caica), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita 24a de Februaro, 2023

Distribuado kaj habitato
La Kajka pirilio troviĝas ekde orienta Venezuelo tra la Gujanoj ĝis la ŝtato Amapá de Brazilo kaj sude en Brazilo ĝis la rivero Amazono. Ĝi preskaŭ tute troviĝas en matura terra firme arbaro, ĝenerale evitante inunditajn kaj sekundarajn arbarojn. En alteco ĝi atingas ĝis 1 100 m.

Kutimaro
Movoj
La movoj de la Kajka pirilio, se ekzistas, ne estas konataj.

Manĝado
Malmulto estas konata pri la manĝokonduto aŭ dieto de la Kajka pirilio. Ĝi estis observita manĝanta semojn kaj fruktojn.

Reproduktado
La Kajka pirilio reproduktiĝas inter novembro kaj januaro en Franca Gvajano; mankas datumoj pri ĝia reprodukta sezono aliloke. La sola konata nesto estis en arba kavaĵo ĉirkaŭ 10 m super la tero.

 Referencoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Eksteraj ligiloj 

Kategorio:Papagoj
Kategorio:Birdoj de Brazilo
Kategorio:Birdoj de Venezuelo
Kategorio:Birdoj de Sudameriko